Diari Oficial de la Generalitat Valenciana


Sumari del DOGV 3139, del 10-12-1997 (1997/11343)

RESOLUCIÓ de 14 d'octubre de 1997, del sotssecretari d'Obres Públiques, per la qual s'acorda la publicació de la concessió administrativa atorgada a la Confraria de Pescadors de Calp, per a l'ocupació d'una parcel·la en la zona de servei del port de Calp, per a la construcció i l'explotació d'una instal·lació de subministrament de combustible.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3139

Data del DOGV
:   10-12-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/11339


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

4013 RESOLUCIÓ de 14 d'octubre de 1997, del sotssecretari d'Obres Públiques, per la qual s'acorda la publicació de la concessió administrativa atorgada a la Confraria de Pescadors de Calp, per a l'ocupació d'una parcel·la en la zona de servei del port de Calp, per a la construcció i l'explotació d'una instal·lació de subministrament de combustible. [97/Q11810]
  
Per Resolució de 9 de maig de 1997, de la Sotssecretaria d'Obres Públiques, es va atorgar a la Confraria de Pescadors de Calp una concessió administrativa per a l'ocupació d'una parcel·la de 480 metres quadrats a la zona de servei del port de Calp, per a la construcció i explotació d'una instal·lació de subministrament de combustible, d'acord amb les condicions que s'indiquen en els plecs que tot seguit esmentem:
  
I. Plec de condicions generals
  
Aprovat per l'Ordre d'1 d'agost de 1996, del conseller d'Obres Públiques, Urbanisme i Transports, i publicat en el Diari Oficial de la Generalitat Valenciana el 16 de setembre de 1996.
  
II. Condicions particulars
  
Que fan referència al plec de condicions generals de la concessió administrativa sol·licitada per la Confraria de Pescadors de Calp per a l'ocupació d'una parcel·la de 480 metres quadrats de superfície a la zona de servei del port de Calp per a la construcció i explotació d'instal·lació de subministrament de combustible.
  
Termini: 25 anys.
  
Cànon:
  
a) Per ocupació de superfície: 816.000 pessetes/any.
  
b) Per activitat industrial: el 0,5% sobre l'import anual dels ingressos bruts per la venda de combustibles.
  
III. Prescripcions tècniques
  
Del projecte. Les obres es realitzaran d'acord amb el projecte bàsic redactat pel senyor Juan Ferrer Marsal el novembre de 1996. D'acord amb aquest projecte s'haurà de redactar el projecte de construcció corresponent.
  
Termini d'execució de les obres: quatre mesos.
  
IV. Prescripcions generals
  
- Expedició de certificats per recepció de residus.
  
- Subministrament d'informació sobre consums a l'administració.
  
- El personal que utilitze el concessionari per a la prestació del servei dependrà únicament i exclusivament d'aquest. El concessionari tindrà tots els drets i les obligacions inherents a la condició de patró respecte del personal esmentat.
  
Aquesta resolució no exhaureix la via administrativa. Contra aquesta s'hi pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador des de la data de la notificació de la resolució, sense perjudici de la utilització per l'interessat de qualsevol altre recurs que estime oportú.